|  |  |
| --- | --- |
| Številka: 007-487/2017 | |
| Ljubljana, 10. januar 2018 | |
| EVA 2017-2550-0114 | |
| GENERALNI SEKRETARIAT VLADE REPUBLIKE SLOVENIJE  [gp.gs@gov.si](mailto:gp.gs@gov.si) | |
| ZADEVA: ZAKON O DOPOLNITVAH ZAKONA O OHRANJANJU NARAVE – predlog za obravnavo | | | | | |
| Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ….. seji dne ………….. sprejela naslednji  SKLEP:  Vlada Republike Slovenije je določila besedilo predloga Zakona o dopolnitvah Zakona o ohranjanju narave (EVA 2017-2550-0114) ter ga pošlje v obravnavo Državnemu zboru Republike Slovenije po nujnem postopku.  Mag. Lilijana Kozlovič  GENERALNA SEKRETARKA  Prejmejo:   * ministrstva in vladne službe   V vednost:   * Služba Vlade Republike Slovenije za zakonodajo, [gp.svz@gov.si](mailto:gp.svz@gov.si); * Urad Vlade Republike Slovenije za komuniciranje, [gp.ukom@gov.si](mailto:gp.ukom@gov.si).   Priloga:   * Predlog Zakona o dopolnitvah Zakona o ohranjanju narave | | | | | |
| **2. Predlog za obravnavo predloga zakona po nujnem ali skrajšanem postopku v državnem zboru z obrazložitvijo razlogov:** | | | | | |
| Glede na naravo predloga zakona predlagatelj predlaga sprejetje zakona po nujnem zakonodajnem postopku, da se preprečijo težko popravljive posledice za delovanje države. Predlagani način obravnave predloga zakona je utemeljen z obstojem razlogov iz prvega odstavka 143. člena Poslovnika Državnega zbora Republike Slovenije (Uradni list RS, št. 92/07 – uradno prečiščeno besedilo, 105/10, 80/13 in 38/17) in je skladen s 7. členom Arbitražnega sporazuma med Vlado Republike Slovenije in Vlado Republike Hrvaške (Uradni list RS, št. 11/10 – Mednarodne pogodbe), ki določa, da pogodbenici v šestih mesecih po sprejetju razsodbe ukreneta vse potrebno za njeno izvajanje, vključno s spremembo nacionalne zakonodaje, če je to potrebno. | | | | | |
| **3.a Osebe, odgovorne za strokovno pripravo in usklajenost gradiva:** | | | | | |
| * Irena Majcen, ministrica * Lidija Stebernak, državna sekretarka MOP * mag. Tanja Bolte, generalna direktorica Direktorata za okolje MOP * dr. Marija Markeš, vodja Sektorja za ohranjanje narave MOP | | | | | |
| 3.b Zunanji strokovnjaki, ki so sodelovali pri pripravi dela ali celotnega gradiva: | | | | | |
| / | | | | | |
| 4. Predstavniki vlade, ki bodo sodelovali pri delu državnega zbora: | | | | | |
| * Irena Majcen, ministrica * Lidija Stebernak, državna sekretarka MOP * mag. Tanja Bolte, generalna direktorica Direktorata za okolje MOP * dr. Marija Markeš, vodja Sektorja za ohranjanje narave MOP | | | | | |
| **5. Kratek povzetek gradiva** | | | | | |
| Poglavitni razlog za dopolnitve Zakona o ohranjanju narave je uskladitev z razsodbo arbitražnega sodišča glede meje med Slovenijo in Hrvaško. | | | | | |
| 6. Presoja posledic za: | | | | | |
| a) | javnofinančna sredstva nad 40.000 EUR v tekočem in naslednjih treh letih | | | **NE** | |
| b) | usklajenost slovenskega pravnega reda s pravnim redom Evropske unije | | | **NE** | |
| c) | administrativne posledice | | | **NE** | |
| č) | gospodarstvo, zlasti mala in srednja podjetja ter konkurenčnost podjetij | | | **NE** | |
| d) | okolje, vključno s prostorskimi in varstvenimi vidiki | | | **NE** | |
| e) | socialno področje | | | **NE** | |
| f) | dokumenta razvojnega načrtovanja:   * nacionalne dokumente razvojnega načrtovanja, * razvojne politike na ravni programov po strukturi razvojne klasifikacije programskega proračuna * razvojne dokumente Evropske unije in mednarodnih organizacij | | | **NE** | |
| 7. a Predstavitev ocene finančnih posledic nad 40.000 EUR  /samo, če izbere DA pod točko 6 a/ | | | | | |
|  | | | | | |
| 7. b Predstavitev ocene finančnih posledic pod 40.000 EUR | | | | | |
| 8. Podatek o zunanjem strokovnjaku oziroma pravni osebi, ki je sodelovala pri pripravi predloga zakona, in znesku plačila za ta namen:  / | | | | | |
| **9. Predstavitev sodelovanja z združenji občin:** | | | | |
| Vsebina predloženega gradiva (predpisa) vpliva na:   * + pristojnosti občin,   + delovanje občin,   + financiranje občin. | | | DA/NE | |
| Gradivo (predpis) je bilo poslano v mnenje:   * Skupnosti občin Slovenije SOS: NE * Združenju občin Slovenije ZOS: NE * Združenju mestnih občin Slovenije ZMOS: NE   Predlogi in pripombe združenj so bili upoštevani:   * v celoti, * večinoma, * delno, * niso bili upoštevani.   Bistveni predlogi in pripombe, ki niso bili upoštevani. | | | | |
| 10. Predstavitev sodelovanja javnosti | | | | | |
| / | | | |  | |
|  | | | | | |
|  | | | | | |
| 11. Pri pripravi gradiva so bile upoštevane zahteve iz Resolucije o normativni dejavnosti | | | | **NE** | |
| 12. Gradivo je uvrščeno v delovni program vlade | | | | **NE** | |

Irena Majcen

M I N I S T R I C A

Na podlagi drugega odstavka 2. člena Zakona o Vladi Republike Slovenije (Uradni list RS, št. 24/05 – uradno prečiščeno besedilo, 109/08, 38/10 – ZUKN, 8/12, 21/13, 47/13 – ZDU-1G, 65/14 in 55/17) je Vlada Republike Slovenije na ….. seji dne ………….. sprejela naslednji:

S K L E P

Vlada Republike Slovenije je določila besedilo predloga Zakona o dopolnitvah Zakona o ohranjanju narave (EVA 2017-2550-0114) ter ga pošlje v obravnavo Državnemu zboru Republike Slovenije po nujnem postopku.

Mag. Lilijana Kozlovič

GENERALNA SEKRETARKA

Številka,

Ljubljana,

Priloga:

– predlog Zakona o dopolnitvah Zakona o ohranjanju narave

Sklep prejmejo:

– Generalni sekretariat Vlade Republike Slovenije,

– Ministrstvo za okolje in prostor,

– Ministrstvo za zunanje zadeve,

– Služba Vlade Republike Slovenije za zakonodajo.

PRILOGA

**ZAKON O DOPOLNITVAH ZAKONA O OHRANJNJU NARAVE**

**I . UVOD**

**1. OCENA STANJA IN RAZLOGI ZA SPREJEM PREDLOGA ZAKONA**

**1.1 Ocena stanja**

Končna razsodba arbitražnega sodišča na podlagi Arbitražnega sporazuma med Vlado Republike Slovenije in Vlado Republike Hrvaške (Uradni list RS - Mednarodne pogodbe, št. 11/10), razglašene 29. junija 2017 (v nadaljnjem besedilu: razsodba), ima posledice tudi za predpise, ki določajo meje posebnih varstvenih območij (Natura 2000) in zavarovanih območij.

Postopek določanja posebnega varstvenega območja (Natura 2000) v 33. členu zakona določa, da vlada določi območja po predhodnem mnenju samoupravnih lokalnih skupnosti in na podlagi sprejema načrta, s katerim se ugotovijo posledice na socialne in gospodarske razmere ter določijo ustrezni razvojni ukrepi, kar je določeno v devetem odstavku 33. člena.

Ker gre pri spremembi oziroma določitvi državne meje za spremembo območja Republike Slovenije in njene jurisdikcije, je izvedba celotnega postopka s pridobitvijo predhodnega mnenja samoupravnih lokalnih skupnosti in sprejemom načrta iz devetega dostavka 33. člena ZON vsebinsko nepotrebna, postopkovno pa predolgotrajna za prilagoditev novim mednarodnopravnim dejstvom.

Postopek spreminjanja meje zavarovanega območja v 57., 58. in 58.a členu zakona določa, da ustanovitelj (Republika Slovenija ali občina) seznani javnost s predlagano spremembo akta o ustanovitvi ožjega oziroma širšega zavarovanega območja, če se sprememba nanaša na meje zavarovanega območja. Zakon določa, da je v takem primeru treba pred sprejemom akta o zavarovanju seznaniti javnost, obdobje mora znašati vsaj 30 dni, če gre za ožje zavarovano območje in 60 dni, če gre za širše zavarovano območje. Pri slednjem mora ustanovitelj tudi izvesti javno predstavitev v lokalnih skupnostih, v katerih so predvidene spremembe meje zavarovanega območja.

Ker gre pri spremembi oziroma določitvi državne meje za spremembo območja Republike Slovenije in njene jurisdikcije, je izvedba celotnega postopka z javno seznanitvijo in javnimi predstavitvami v vseh občinah, ki jih spremembe zadevajo, vsebinsko nepotrebna, postopkovno pa predolgotrajna za prilagoditev novim mednarodnopravnim dejstvom.

**1.2 Predpisi, ki urejajo to področje**

/

**1.3 Predpisi Evropske unije, ki vplivajo na področje urejanja**

/

**1.4 Mednarodni sporazumi, ki vplivajo na področje urejanja**

* razsodba

**1.5 Odločbe ustavnega sodišča, ki vplivajo na področje urejanja**

**/**

**1.6 Odločbe Sodišča Evropske unije, ki obravnavajo področje urejanja ali primerljivo ureditev**

**/**

**1.7 Razlogi, ki utemeljujejo potrebo po spremembi in/ali dopolnitvi obstoječega predpisa**

Osnovni namen predlaganega zakona je podlaga za hitro uskladitev posebnega varstvenega območja, ekološko pomembnega območja in zavarovanih območij z razsodbo.

**2. CILJI, NAČELA IN POGLAVITNE REŠITVE PREDLOGA ZAKONA**

**2.1 Cilji**

Dopolnitev zakona daje podlago za enostavnejši in s tem krajši postopek izdaje podzakonskih predpisov in s tem za hitro uskladitev meje posebnih varstvenih območij (Natura 2000), ekološko pomembnih območij in zavarovanega območja z evidenco državne meje sprememba meje posebnega varstvenega območja (Natura 2000) in zavarovanih območij brez izvedbe postopka pridobitve predhodnega mnenja samoupravnih lokalnih skupnosti in seznanitve javnosti s predlagano spremembo akta o ustanovitvi ožjega oziroma širšega zavarovanega območja.

Cilj predlaganega zakona je uskladitev območja z razsodbo.

**2.2 Načela**

Zakon določa postopke vključevanja javnosti v spremembe mej posebnih varstvenih območij in zavarovanih območij. V tem primeru ta postopek ni potreben, saj gre za uskladitev teh območji z evidenco državne meje, ki določa jurisdikcijo Republike Slovenije.

**2.3 Poglavitne rešitve**

Poglavitna rešitev v dopolnitvah zakona je poenostavljen postopek spremembe meje posebnih varstvenih območij in zavarovanega območja za namen uskladitve meje teh območij z evidenco državne meje. Za ta primer je uskladitev meje posebnega varstvenega območja možna brez izvedbe celotnega postopka s pridobitvijo predhodnega mnenja samoupravnih lokalnih skupnosti, uskladitev meje zavarovanega območja pa brez izvedbe postopka seznanitve javnosti s predlagano spremembo akta o ustanovitvi ožjega oziroma širšega zavarovanega območja.

**3. OCENA FINANČNIH POSLEDIC PREDLOGA ZAKONA ZA DRŽAVNI PRORAČUN IN DRUGA JAVNA FINANČNA SREDSTVA**

Predlog zakona nima finančnih posledic za državni proračun ali za druga javnofinančna sredstva.

**4. NAVEDBA, DA SO SREDSTVA ZA IZVAJANJE ZAKONA V DRŽAVNEM PRORAČUNU ZAGOTOVLJENA, ČE PREDLOG ZAKONA PREDVIDEVA PORABO PRORAČUNSKIH SREDSTEV V OBDOBJU, ZA KATERO JE BIL DRŽAVNI PRORAČUN SPREJET**

Za izvajanje zakona dodatna finančna sredstva v proračunu niso potrebna.

**5. PRIKAZ UREDITVE V DRUGIH PRAVNIH SISTEMIH IN PRILAGOJENOSTI PREDLAGANE UREDITVE PRAVU EVROPSKE UNIJE**

Primerjalno pravni pregled ni mogoč, ker gre za ureditev, ki je specifično za Republiko Slovenijo.

**6. PRESOJA POSLEDIC, KI JIH BO IMEL SPREJEM ZAKONA**

**6.1 Presoja administrativnih posledic**

**a) v postopkih oziroma poslovanju javne uprave ali pravosodnih organov:**

Zakon ne uvaja nobenih novih administrativnih ovir.

Zakon ne predvideva ustanovitev novih, reorganizacijo ali ukinitev obstoječih organov.

Zakon ne predvideva novih zaposlitev ter z njimi povezana dodatna usposabljanja ali finančna in materialna sredstva.

Zakon ne predvideva ukinitev postopkov in dejavnosti, zaradi katerih bi se zmanjšalo število zaposlenih ter finančna in materialna sredstva.

**b) pri obveznostih strank do javne uprave ali pravosodnih organov:**

Zakon ne vpliva na zahteve po obsegu dokumentacije, ki jo mora predložiti stranka.

Zakon ne vpliva na porabo časa in stroške za stranko v zvezi s postopki.

|  |
| --- |
| 6.2 Presoja posledic za okolje, vključno s prostorskimi in varstvenimi vidiki, in sicer za: |

Predlog zakona nima posledic za okolje.

**6.3 Presoja posledic za gospodarstvo**

/

**6.4 Presoja posledic na socialnem področju**

/

**6.5 Presoja posledic na dokumente razvojnega načrtovanja, in sicer za:**

/

**6.6 Presoja posledic za druga področja:**

/

**6.7 Izvajanje sprejetega predpisa**

/

**6.8 Druge pomembne okoliščine v zvezi z vprašanji, ki jih ureja predlog zakona**

/

7. Prikaz sodelovanja javnosti pri pripravi predloga zakona:

/

8. Podatek o zunanjem strokovnjaku oziroma pravni osebi, ki je sodelovala pri pripravi predloga zakona, in znesku plačila za ta namen:

Pri pripravi predloga zakona zunanji strokovnjaki oziroma pravne osebe niso sodelovali.

**9. Navedba, kateri predstavniki predlagatelja bodo sodelovali pri delu državnega zbora in delovnih teles**

* Irena Majcen, ministrica
* Lidija Stebernak, državna sekretarka MOP
* mag. Tanja Bolte, generalna direktorica Direktorata za okolje MOP
* dr. Marija Markeš, vodja Sektorja za ohranjanje narave MOP

**II. BESEDILO ČLENOV**

**ZAKON O DOPOLNITVAH ZAKONA O OHRANJANU NARAVE**

**1. člen**

V Zakonu o ohranjanju narave (Uradni list RS, št. 96/04 – uradno prečiščeno besedilo, 61/06 – ZDru-1, 8/10 – ZSKZ-B in 46/14) se v 33. členu za desetim odstavkom doda nov enajsti odstavek, ki se glasi:

»(11) Če se meja posebnega varstvenega območja spreminja zaradi prilagoditve evidenci državne meje, ni treba pridobiti predhodnega mnenja samoupravnih lokalnih skupnosti iz drugega odstavka tega člena in sprejeti načrta iz devetega odstavka tega člena.«.

**2. člen**

Za besedilom 58.a člena, ki postane prvi odstavek, se doda nov drugi odstavek, ki se glasi:

»(2) Če se meja zavarovanega območja spreminja zaradi prilagoditve evidenci državne meje, se določbe prejšnjega odstavka ne uporabljajo.«.

KONČNA DOLOČBA

**3. člen**

Ta zakon začne veljati naslednji dan po objavi v Uradnem listu Republike Slovenije.

**III. OBRAZLOŽITEV ČLENOV**

**K 1. členu**

Dopolnitev tega člena omogoča enostavnejši in s tem krajši postopek spremembe meje posebnega varstvenega območja, kadar je ta potrebna zaradi uskladitve z evidenco državne meje, saj se v takem primeru posebno varstveno območje spreminja zaradi spremenjenega pravnega dejstva, namreč poteka državne meje, ki določa in zamejuje državno jurisdikcijo. Pridobitev predhodnega mnenja lokalne skupnosti kot tudi izdelava in sprejetje načrta iz devetega odstavka 33. člena veljavnega zakona so v takem primeru vsebinsko brezpredmetni in postopkovno odvečni.

**K 2. členu**

Dopolnitev tega člena omogoča enostavnejši in s tem krajši postopek spremembe meje zavarovanega območja, kadar je ta potrebna zaradi uskladitve z evidenco državne meje, brez predhodne (vsaj dvomesečne) javne obravnave in javnih predstavitev v vseh občinah, kjer se meja spreminja.

**K 3. členu**

Člen določa začetek veljavnosti zakona. Glede na pomen tega zakona je nujno, da začne veljati čim prej, zato se kot prvega možnega za začetek veljavnosti zakona določa naslednji dan po objavi v Uradnem listu Republike Slovenije. Ureditev je skladna z določbo 7. člena Arbitražnega sporazuma med Vlado Republike Slovenije in Vlado Republike Hrvaške, ki določa, da pogodbenici v šestih mesecih po sprejetju razsodbe ukreneta vse potrebno za njeno izvajanje, vključno s spremembo nacionalne zakonodaje, če je to potrebno.

**IV. BESEDILO ČLENOV ZAKONA O OHRANJANJU NARAVE, KI SE SPREMINJAJO**

33. člen

(posebno varstveno območje-območje Natura 2000)

(1) Posebno varstveno območje (območje Natura 2000) je ekološko pomembno območje, ki je na ozemlju EU pomembno za ohranitev ali doseganje ugodnega stanja ptic (v nadaljnjem besedilu: posebno območje varstva) in drugih živalskih ter rastlinskih vrst, njihovih habitatov in habitatnih tipov (v nadaljnjem besedilu: posebno ohranitveno območje). Posebna varstvena območja tvorijo evropsko ekološko omrežje, imenovano Natura 2000.

(2) Vlada po predhodnem mnenju samoupravnih lokalnih skupnosti, na katerih ozemlju leži predlagano posebno varstveno območje, določi posebna varstvena območja na območju države in varstvene cilje na teh območjih ter predpiše varstvene usmeritve za ohranitev ali doseganje ugodnega stanja vrst, njihovih habitatov in habitatnih tipov ter zagotavlja njihovo varstvo z ukrepi varstva naravnih vrednot na podlagi tega zakona. Ohranjanje posebnih varstvenih območij se zagotavlja tudi z ukrepi po drugih predpisih, ki lahko prispevajo k njihovi ohranitvi, kamor se uvrščajo tudi načrti trajnostnega gospodarjenja oziroma upravljanja naravnih dobrin. Ukrepi se določijo s posebnim programom upravljanja, ki ga sprejme vlada v skladu s petim odstavkom 94. člena tega zakona.

(3) S predpisom iz prejšnjega odstavka se določijo tudi območja, ki izpolnjujejo strokovne kriterije, določene s predpisi EU, za določitev posebnih ohranitvenih območij (v nadaljnjem besedilu: potencialno posebno ohranitveno območje), skladno s postopkom, predpisanim s predpisi EU, ter varstvene cilje in varstvene usmeritve za varstvo teh območij.

(4) Za potrditev potencialnih posebnih ohranitvenih območij pošlje vlada podatke o teh območjih pristojnim organom EU v obsegu, določenem s predpisi EU, in sodeluje skupaj s predstavniki samoupravnih lokalnih skupnosti v postopku potrditve teh območij v skladu s predpisi EU.

(5) Ko pristojni organi EU potrdijo potencialna posebna ohranitvena območja, se s predpisom izdanim na podlagi drugega odstavka tega člena, ta območja določijo za posebna ohranitvena območja.

(6) Pravila ravnanja, varstvene usmeritve, varstveni režimi ali razvojne usmeritve, določene v aktu, izdanem na podlagi drugega odstavka tega člena, in v aktih, izdanih na podlagi tega zakona, se upoštevajo pri urejanju prostora in rabi naravnih dobrin.

(7) Zaradi varstva območij, določenih na podlagi tega člena, in izboljšave povezanosti evropskega ekološkega omrežja, se ohranjajo oziroma razvijajo tiste značilnosti krajine, ki so najpomembnejše za ohranitev ugodnega stanja vrst iz 26. člena tega zakona.

(8) Na način iz drugega odstavka tega člena se zagotavlja tudi varstvo drugih območij, pomembnih za ohranjanje narave, ki ga zahtevajo ratificirane mednarodne pogodbe.

(9) Zaradi vpliva posebnih varstvenih območij in potencialnih posebnih ohranitvenih območij, določenih na podlagi tega člena na samoupravne lokalne skupnosti, kjer se ta območja nahajajo, sprejme vlada načrt, s katerim se ugotovijo posledice na socialne in gospodarske razmere ter določijo ustrezni razvojni ukrepi.

(10) Načrt iz prejšnjega odstavka mora biti sprejet pred določitvijo posebnih varstvenih območij, v primerih potencialnih posebnih ohranitvenih območij pa pred potrditvijo s strani pristojnega organa EU.

58.a člen

(način seznanitve javnosti pri spremembah akta o zavarovanju)

Ustanovitelj seznani javnost s predlagano spremembo akta o ustanovitvi ožjega oziroma širšega zavarovanega območja samo, če se sprememba nanaša na meje zavarovanega območja ter predpisane varstvene režime, s katerimi se posega v lastninska upravičenja pravnih ali fizičnih oseb na zavarovanem območju. Seznanitev se izvede na način iz 57. oziroma 58. člena tega zakona.